
1622
ROZHODNUTIE
PREDSEDU NÁRODNEJ RADY SLOVENSKEJ REPUBLIKY

zo 14. septembra 2026 

k návrhu skupiny poslancov Národnej rady Slovenskej republiky na vyslovenie nedôvery podpredsedníčke vlády Slovenskej republiky na prerokovanie výboru Národnej rady Slovenskej republiky

	A. k o n š t a t u j e m, že

	podľa čl. 88 ods. 1 Ústavy Slovenskej republiky skupina poslancov Národnej rady Slovenskej republiky 14. septembra 2026 podala návrh na vyslovenie nedôvery podpredsedníčke vlády Slovenskej republiky Denise SAKOVEJ, poverenej riadením Ministerstva hospodárstva Slovenskej republiky;

	B.  p r i d e ľ u j e m

	podľa § 109 ods. 3 zákona Národnej rady Slovenskej republiky č. 350/1996 Z. z. 
o rokovacom poriadku Národnej rady Slovenskej republiky v znení neskorších predpisov

	návrh skupiny poslancov Národnej rady Slovenskej republiky na vyslovenie nedôvery podpredsedníčke vlády Slovenskej republiky Denise SAKOVEJ, poverenej riadením Ministerstva hospodárstva Slovenskej republiky (tlač 1544)

Výboru Národnej rady Slovenskej republiky pre hospodárske záležitosti

	na prerokovanie do určeného termínu konania schôdze

	s tým, že ako gestorský výbor podá Národnej rade Slovenskej republiky správu o výsledku prerokovania uvedeného návrhu vo výbore;

	C.  z a s i e l a m

	podľa § 109 ods. 3 zákona Národnej rady Slovenskej republiky č. 350/1996 Z. z. 
o rokovacom poriadku Národnej rady Slovenskej republiky v znení neskorších predpisov

	vláde Slovenskej republiky

uvedený návrh skupiny poslancov Národnej rady Slovenskej republiky na zaujatie stanoviska.

